CELEX: 22020D1607
Language: mt
Date: 2018-05-31 00:00:00
Title: Deċiżjoni tal-Kumitat Konġunt taż-ŻEE Nru 103/2018 tal-31 ta’ Mejju 2018 li temenda l-Anness I (Kwistjonijiet veterinarji u fitosanitarji) tal-Ftehim dwar iż-ŻEE [2020/1607]

5.11.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 368/1
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 103/2018
         tal-31 ta’ Mejju 2018
         li temenda l-Anness I (Kwistjonijiet veterinarji u fitosanitarji) tal-Ftehim dwar iż-ŻEE [2020/1607]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim dwar iż-ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament ta’ Implimentazzjoni tal-Kummissjoni (UE) 2017/949 tat-2 ta’ Ġunju 2017 li jistabbilixxi r-regoli għall-applikazzjoni tar-Regolament (KE) Nru 1760/2000 tal-Parlament Ewropew u tal-Kunsill f’dak li għandu x’jaqsam mal-konfigurazzjoni tal-kodiċi ta’ identifikazzjoni għall-bhejjem tal-fart u li jemenda r-Regolament tal-Kummissjoni (KE) Nru 911/2004 (1) għandu jkun inkorporat fil-Ftehim dwar iż-ŻEE.
                  
               
                     (2)
                  
                  
                     Din id-Deċiżjoni tikkonċerna l-leġiżlazzjoni dwar kwistjonijiet veterinarji. Il-leġiżlazzjoni dwar kwistjonijiet veterinarji ma għandhiex tapplika għal-Liechtenstein sakemm l-applikazzjoni tal-Ftehim bejn il-Komunità Ewropea u l-Konfederazzjoni Żvizzera dwar il-kummerċ fi prodotti agrikoli tibqa’ estiża għal-Liechtenstein, kif speċifikat fl-adattamenti settorjali tal-Anness I tal-Ftehim dwar iż-ŻEE. Għaldaqstant, din id-Deċiżjoni ma tapplikax għal-Liechtenstein.
                  
               
                     (3)
                  
                  
                     Għaldaqstant, l-Anness I tal-Ftehim dwar iż-ŻEE jenħtieġ li jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            Il-Parti 1.2 tal-Kapitolu I tal-Anness I tal-Ftehim dwar iż-ŻEE għandha tiġi emendata kif ġej:
            
                        1.
                     
                     
                        L-inċiż li ġej jiżdied mal-punt 141 (ir-Regolament tal-Kummissjoni (KE) Nru 911/2004):
                        
                                    “—
                                 
                                 
                                    
                                       32017 R 0949: Ir-Regolament ta’ Implimentazzjoni tal-Kummissjoni (UE) 2017/949 tat-2 ta’ Ġunju 2017 (ĠU L 143, 3.6.2017, p. 1).”
                                 
                              
                  
                        2.
                     
                     
                        Il-punt segwenti jiddaħħal wara l-punt 153 (ir-Regolament ta’ Implimentazzjoni tal-Kummissjoni (UE) 2016/1843):
                        
                                    “154.
                                 
                                 
                                    
                                       32017 R 0949: Ir-Regolament ta’ Implimentazzjoni tal-Kummissjoni (UE) 2017/949 tat-2 ta’ Ġunju 2017 li jistabbilixxi r-regoli għall-applikazzjoni tar-Regolament (KE) Nru 1760/2000 tal-Parlament Ewropew u tal-Kunsill f’dak li għandu x’jaqsam mal-konfigurazzjoni tal-kodiċi ta’ identifikazzjoni għall-annimali bovini u li jemenda r-Regolament tal-Kummissjoni (KE) Nru 911/2004 (ĠU L 143, 3.6.2017, p. 1).
                                    Id-dispożizzjonijiet tar-Regolament, għall-iskop ta’ dan il-ftehim, jinqraw bl-addattament li ġej:
                                    Mat-tabella fl-Anness għandu jiżdied dan li ġej:
                                    
                                                L-Iżlanda
                                             
                                             
                                                IS
                                             
                                             
                                                352 
                                             
                                          
                                                In-Norveġja
                                             
                                             
                                                NO
                                             
                                             
                                                578 ”
                                             
                                          
                              
                  
         
            Artikolu 2
            It-test tar-Regolament ta’ Implimentazzjoni (UE) 2017/949 bil-lingwa Iżlandiża u b’dik Norveġiża, li se jiġu ppubblikati fis-Suppliment dwar iż-ŻEE ta’ Il-Ġurnal Uffiċjali tal-Unjoni Ewropea, għandu jkun awtentiku.
         
         
            Artikolu 3
            Din id-Deċiżjoni tidħol fis-seħħ fl-1 ta’ Ġunju 2018, ladarba jkunu saru l-avviżi kollha skont l-Artikolu 103(1) tal-Ftehim dwar iż-ŻEE (*1).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
         
         
            Magħmul fi Brussell, il-31 ta’ Mejju 2018.
            
               
                  Għall-Kumitat Konġunt taż-ŻEE
               
               
                  Il-President
               
               Claude MAERTEN
            
         
         
            (1)  ĠU L 143, 3.6.2017, p. 1.
         
            (*1)  Ma huwa indikat l-ebda rekwiżit kostituzzjonali.